Gleann Afraig

'S e Gleann air Gàidhealtachd na h-Alba a th' ann an Gleann Afraig. Tha e mu 31km de dh'fhaid agus tha e na shìneadh bhon ear dhan iar eadar Canaich agus Cam Bàn ann an Cinn Tàile. Tha Loch Afraig anns a' ghleann agus tha Abhainn Afraig a' sruthadh ann.

'S e gleann ainmeil a th' ann airson a cuid bòidhchid, agus thèid mòran daoine a choiseachd ann. Dh'fhaodadh coiseachd tron ghleann air fad air Slighe Gleann Afraig - Cinn Tàile air neo tha cothroman ann Beanntan Rothaich a shreap, mar eisimpleir Toll Creagach, Tom a' Chòinnich, Càrn Eige, Màm Sodhail, An Socach agus Sgùrr nan Ceathramhnan.

Tha ostail òigridh iomallach anns a' ghleann agus chan fhaighear thuige ach air cois no air an rothair. Tha bothan aig Cam Bàn.

Sealbh
'S ann le Oighreachd Gleann AfraigOighreachd Gleann Afraig a tha taobh an ear a' ghlinne, agus 's e Tèarmann Nàdair a th' ann. Tha cùram aig Coimisean na Coilltearachd air a' phàirt seoTèarmainn Nàdair na h-Alba: Gleann Afraig. 'S ann le Urras Nàiseanta na h-AlbaUrras Nàiseanta na h-Alba: Afraig an Iar a tha taobh an iar a' ghlinne, agus tha am pàirt seo cuideachd na Sgìre Nàiseanta de Bhòidhchead Shònraichte. Gu traidiseanta 's e talamh Clann Shiosalach a th' ann, agus bhrosnaich sin am fìdhlear ainmeil Duncan Chisholm gus clàr fhoillseachadh leis an ainm AffricAffric le Duncan Chisholm air a bheil e a' toirt iomradh air feartan a' ghlinne na cheòl.

Iomraidhean

Ceanglaichean a-mach
Duilleag Oifigeil Oighreachd Gleann Afraig
Afraig an Iar aig Urras Nàiseanta na h-Alba
Làrach oifigeil Gleann Afraig agus Srath Glas
Coimisean na Coilltearachd
Cuairtean coiseachd ann an Gleann Afraig
Ostail Òigridh Gleann Afraig
Duncan Chisholm agus Gleann Afraig

Roinn-seòrsa:Gleanntan
Roinn-seòrsa:Comhairle na Gàidhealtachd